
KARANA MODAL.
Modal, dina djaman ajeuna keur kana
sagala djihat tegesing djadi dadasar anoe
penting loear biasa. Doegoeng-dagang
lamoen teu karana modal, moal bisa
laksana. Toena-tani, lamoen teu karana
modal, tangtoe toenana. Djiarah ka Me¬
kah (tanah Soetji), hamo bisa katekanan.
Njebarkeun agama, lamoen teu karana
modal, lapoer deui bae. Njiar pangarti
oge, boh sakola boh masantren, ari teu
aja modal mah, soesah deui bae' piha¬
sileunana teh. Djaba ti eta, meh saka¬
beh pamaksoedan koedoe karana modal
bae, ari lain njiar batin woengkoel mah.
Eta bae geura, geusan njoemponan
zakat fitrah, hih.... ari teu aja modal
zakataneunana) mah, tangtoe poos deui
bae. Lamoen itoe ieu pada ten koeat
ngaloearkeun djakat fitrah, atoeh meu¬
reun sakabeh Moeslim teh kaasoep kana
fakir miskin bae, teu aja noe pingawoe¬
reun ka noe rara masakat.
Lamoen seng kadjadian kieu, sedeng
batoer sakitoe kararoeatna dina kaboga¬
na, tada temen Islam ajana dina ka¬
moendoeran, lantaran moal aja noe bisa
njiar pangarti agama noe tjoekoep, moal
aja noe bisa djarah ka Mekah, djadjaoe¬
heun kana migawe amal djariah mah.
Soerat kabar agama oge geus taja peta¬
na bisa moentjoel ngadjoegdjoeg ka oeng¬
gal djoeroe.
Alhasil, sagala roepa oge, lamoen teu
reudjeung modal mah, deukeut kana
moestahil hasilna teh.
Geura oerang njokot tjonto prakprakan
batoer anoe modalna kari njarokotan.
Kaom karesten bagian protestant wak¬
toe rek njieun sakola loehoer pikeun
agamana dina 3-4 taoen ka toekang di
dajeuh kota Bogor, ramena katjaritakeun
dina soerat kabar teh ngan oekoer boe¬
boelanan bae, sarta teu koengsi sabaraha
lilana toeloej bae djleg teu sakara-kara,
sagala kaperloeanana djol sadia, nepi
ka bahan keur propaganda agamana beu¬
ki tereh ngarekahanana. Njieunan roe¬
mah-roemah sakit, polikliniek2, sakola2,
tara oeroe-ara heula, djol..... djleg,
djol..... djleg bae, tara ngagoeroeh
goemoeroeh tjara ombak laoet kidoel.
Kaom karesten katholiek, nja kitoe bae
teu aja bedana tjara kaom zending.
Djadi oerang teu koedoe helok djeung
heran lamoen pesatna agama kristen sa¬
kitoe pikahariwangeunana kaom Moesli¬


min. Noeroetkeun taksiran sawareh s.s.
kabar, madjoena dina sadjero 10 - 10
taoen teh aja kana 50 persenna.
Boelan mangkoekna bae geura, anoe
anjar kadjadian di Sindanglaja Tjiandjoer,
pohara matak kagetna. Teges teu aja
tataloe, teu aja bewara tjarita, djol-djol
djleg bae hidji wawangoenan anoe to¬
haga pikeun ngampihan baroedak anoe
rek niiskeun diri salila vacantie di eta
tempat. Sagala roepana disadiakeun
Babadamianana teu ngagoeroeh, sasadi¬
aanana henteu retjok, koe gempoengan
doea tiloe poeloeh kaom Tionghoa, djang¬
gelek bae adegan anoe hargana poeloe¬
han reboe roepia; da itoe-ieu pada osog
haradiahna teh, boeboehan noe baraba¬
damianana tea kabeh pada karoeat, dja¬
ba ari noe hajang njampoeran sakawa¬
sana mah.
Koe ajana tempat kieu (vacantieoord)
keur baroedak Tionghoa, tangtoe pisan
noeroetkeun sareatna matak tambah ka¬
sehatanana, tambah kamadjoeanana, sarta
di achirna tambah rea anoe bakal aroe¬
saha toh-tohan, nepi ka bangsa Tiong¬
hoa nambahan harkat martabatna.
Mangga ajeuna ngoreksi diri
sandiri koemaha pesatna dina nga¬


djalankeun alpoekah geusan kapesatan
agama.
Meureun sadajana aremoet sareng ma¬
raos dina serat2 kabar, nja kitoe deui
pamandangan2 dina Al-Moe'min tina per¬
kara rek ngajakeun kapal-hadji, doeka
geus sabaraha taoen lamina. Koemaha
ajeuna geus deukeut kana djadina? Anoe
mawi ..... dongkap ka ajeuna masih
aja di awang2, masih dikandoeng. Ti
bareto nepi ka ajeuna ngan propaganda
keneh bae, teu atjan pinanggih reudjeung
lekasan.
Noe djadi sabab noe matak eta mak¬
soed ngan oekoer kitoe nasibna, teu aja
lian kadjaba ti teu aja modal.
Djol deui pamaksoedan anoe rongkah,
rek ngadegkeun sakola Islam loehoer.
Boeboeka tjaritana, boh anoe djol ti djrg.
Dr. Satiman, boh anoe djol ti Moeham¬
madijah, geus aja tiloe taoenna, tapi na¬
ha bisa djadi atawa henteu dina taoen
ieu atawa taoen hareup, masih tetep dina
tataroetjingan djeung pangharepan bae.
Anoe ngalantarankeun, lain sapedah
pangoeroesna henteu aktief, atawa koerang
saregep anoe ngadjak2, tapi.... kapi¬
taal anoe djadi soal pangbanggana, da¬
sagala koedoe koe doeit. Sanadjan anoe


VOLONTAIR AMBACHTS-LEERGANG
TJIANDJOER.
Wd. Boepati Tjiandjoer maparin terang ka sakoer anoe
boga kapentingan jen ti semet poe ieu nepi ka tanggal 15
boelan Juli 1939 aja kasempetan, geusan ngalamar paga¬
wean VOLONTAIR PIGOEROEEUN di Regentschaps
Ambachtsleergang Tjiandjoer.
Demi sarat-saratna: 1e. koedoe meunang diploma ti sakola
Ambacht goebernemen, gemeente atawa regentschap;
2e. oemoerna oelah koerang ti 18 taoen; 3e. geus migawe prak¬
tijk sakoerang-koerangna 2 taoen.
Soerat2 panglamar (henteu dina zegel) dibarengan koe diploma
djeung verklaring2 anoe sedjen koedoe disanggakeun ka kantor
„Secretariaat R.R." Tjiandjoer.
Tjiandjoer, 19 Juni 1939.
wd. Boepati Tjiandjoer,
E. SOMAWIRJA.

berilmoe aroeninga bener, jen njebarkeun
agama teh diparentah, tapi ari teu boga
keur napakah sorangan mah, koemaha
pibisaeunana ngadjalankeun amar ma'roef.
Entong2 ngadjalankeun pamaksoedan
anoe sakitoe rarongkahna, eta bae anoe
baroga alpoekah njieun madrosah, mas¬
djid atawa roemah miskin, kapan geus
sakitoe seuseutna, malah henteu saeutik
anoe nepi ka bangkarna, kandas sate¬
ngahing djalan.
Tangtoe sarerea pada ngaranapan nam¬
pa les derma ti noe djaoehna, lain bae¬
ti papada alas tanah Djawa, tapi aia noe¬
ti poelo Andalas (Soematra). Anoe ha¬
diahna ngan oekoer semet benggol, ko¬
hok, djeung ketip, kitoe oge hese pisan
Koe kaajaan noe saroepa kieu teh,
henteu salah2 teuing lamoen aja noe bo¬
ga sangkaan, naha eta doeit beubeuna¬
ngan teh bisa nepi kana madrasah, mas¬
djid djeung roemah miskin, lantaran ong
kos noe ngiderkeun oge moal saentik
Eukeur mah bikeuneunana teu pati
aja, katoeroeg-toeroeg aja sangka kitoe,
atoeh keur noe ngarep2 mah beuki tam¬
bah bae kaseunggahanana teh. Di ajana
hasil, ngan oekoer lamo, da ngoedag ti barangna tatjan aja tea¬
batoer mah teu kabedag.
Kitoe bandinganana antara sanah
djeung sinih
Napsoe, hajang mengper2 kana alpoe¬
kah batoer, sanadjan di oerang kieu ka¬
ajaanana, koedoe aja sarta koedoe perih
Da ari hajang saroea pisan mah, poe¬
goeh kaajaan si sinih beda djeung
si sanah, taja petana, anging lamoen
geus saroea dina sagala ratoeran kana¬
garaanana.
Geusan soepaja mengper2 tea, teu aja
lian kadjaba ti oerang sarerea, sakabeh
Moeslimin Moeslimah teh, dina sadjere
ning ngamadjoekeun ageman teh, oelah
sok tjara noe mindeng kabedjakeun
njoetji maki kana oesaha, rikrik gemi¬
sangkan pinanggih reudjeung kanisaban
Oerang mah, oerang njekelan sakoemaha
noe geus djeung mindeng dibabar dina
ieu soerat kabar bae, jen babanda teh
teu aja pisan gorengna, asal tinemoe
reudjeung saratna tea, sangkan kabawa
ka acherat tea.
Dina djaman ajeuna, djaman anoe sa¬
kieu hebatna perlawanan kana ageman
Islam, kabina-bina sasabna lamoen teuing¬
djeung teuing mropagandakeun „koe¬
doe malengos tina banda
(zoehoed), sabab pameta kieu teh, matak
mawa moendoer kana kamadjoean Islam
goena oemoem. Beda deui lamoen in¬
dividueel (sewang2) mah, tegesna
ngan oekoer keur noe geus loehoer mar¬
tabatna moenggoeg di Alloh s.w.
Awam mah sawadjibna menerkeun
kana arah getol oesaha, rikrik
gemi, ngeureut mitjeun sang¬
kan bisa amal djariah tea, sarta teroes
manfaatna si radja-kaja teroes ka ache¬
rat.


Koemaha hoekoemna radio dina aga¬
ma Islam, naha halal atawa haram ?
DJAWAB.
Bab radio dina goerän, hadis, nja kitoe
deui dina kitab2 para oelama babeula
teu aja enasna anoe njatjas, margi boek¬
Para Kiaji ahli agama di oerang, rea
anoe tatjan tarerangeun di radio teh, lian
ti sorana anoe sok karareungeu di ge¬
dong anoe baleunghar anoe lain ahli
agama.
Koe margi eta ngahoekoemanana halal
atawa haram teu aja anoe pasti.
leu A. M. mintonkeun walonan sawa¬
tara Kiai tina perkawis radio, soepaja
ditimbang koe andjeun, koe noe naros.
Kedah eling djaman ajeunna teu aja Moedja
tahid anoe sah ditaklidan. Anoe ngang¬
ken bisa idjtihad djaman ajeuna, teu¬
kedah dipertjanten. Djadi katerangan
ti djelema aleuna perkawis hoekoem aga
ma Islam, anoe teu njonto ti para oela¬
ma baheula anoe kaoenggel dina kitaba
anoe moestabar teu kenging ditjekel de¬
leg sae ditmbang-timbang sareng sering
dimoesawarahkeun. Boeah timbangan oe¬
rang noe beunang moesawarah ka sababa¬
raha toekangna, tah eta kaol noe deukeut
kana panghenerna
Sail: Adjengan koemaha hoekoemna
ari radio; halal atawa haram?
Adjengan: Naon ari radio teh?
S: Eta tatabeuhan anoe sok aja di
gedong2 tea, geuning sok aja moesik,
aja ronggeng, wajang, kadang2 aja oge
ngadji koeran atawa lezing2 perkawis
agama dist.
A: Amboe-amboe, atoeh ari tatabeu¬
han, kaheureujan mah tangtoe bae haram.
Komo eta mah koeran, bab agama di¬
bawa-bawa dipake oelin dipake heureuja
eta beuki paoer, boa-boa matak koefoer
Eta mah oelah dipiradjeunan koe oe¬
rang Islam. Naoedzoe billah.
Tah kitoe katerangan Kiai anoe bieu
mah. Ladjengkeun !
Aja deui noe naros ka Kiai sedjen.
Sail: Adjengan, koemaha hoekoemna
ari rodio halal atawa haram?


Adjengan: Naon ari radio teh?
S: Boeah kapinteran djaman ajeuna,
anoe katjida adjaibna.
A: Engke, adjaib koemaha?
S: Sapertos katja mata, matak terang
kana aksara anoe lalemboet, keker¬
matak awas kana barang2 noe djaraoeh,
ari ieu radio matak bisa ngareungen kana
sora anoe djaraoeh, saperti ti Betawi,
ti nagri Walanda djst.
A: Eh, tjara telepon meureun. Atoeh
kantenan bae sae, naon halanganana.
Eta mah hidji hikmat ageung, paparin
Noe Maha Kawasa, ka noe ahli mikir.
 Je A.K.J.
S: Hih ieu mah adjengan, langkoeng
ti telepon. Telepon mah tjetek. Ngo¬
mongna koedoe nompo, djalan sora koe¬
doe make kawat, noe ngadedenge ngan
djelema saoerang.
leu mah di imah oerang aja toestel,
di boeroean make djeudjeur gombong
ditalian koe kawat noe teras kana toestel
tea, make listrik atawa accu. Dina toestel
teh aja djaroem pikeun noedoehkeun,
oerang hajang ngareungeu sora ti mana,
tinggal menerkeun bae: hojong ngada¬
ngoe moesik Batawi, ngaos di Solo,
lezing di Nederland atawa naon bae.
Engke sorana teh kareungen koe sarerea,
tjara oerang deukeut ka tempatna.
A: Masa Alloh, eta mah lain hikmat
leuleutikan. Koemaha lamoen hajang
ngadangoe ngaos di Mesir, lezing di
Azhar.
S: Kantenan, sami bae, kenging. Geura
kapoengkoer basa Radja babar, geuning
ari brol, ari diwawarkeun ti nagri.
Ngan koedoe oeninga bedana waktoe,
moen di nagri poekoel 10 isoek, di oe¬
rang meh poekoel 5 sore. Tah kitoe
hikmatna radio teh.
Malah tjek soerat kabar, di Mesir mah
biasa, ari aja lezing anoe moendel2 teh
pada dipasang radiona, ngadangoekeun
ti saboemi-boemina.

Di oerang moen hojong ngadangoe
sora ti Mesir, koedoe moendoet prog¬
ramma, Vorl Mesir meureun. Ari wak¬
toena kira-kira beda 5¾ djam. Moen
di Mesir poekoel 8 bada Isa di oerang
+ poekoel 13 da bedana teh + 869.
A: Masja Alloh. Eta mah lamoen
oenggal oerang Islam kagoengan kitoe,
mangpaat pisan, bisa ngaos ti kadjaoe¬
han, meureun.
S: Koemaha hoekoemna teh halal?
A: Eta mah sami djeung kagoengan
tasma tea. Moen dipake ngaos, nja iba¬
dah. Dianggo kana barang haram, nja
haram. Radio geinja kitoe. Dibenerkeun
kana ronggeng, hoekoem ngadangoe rong¬
geng. Dibenerkeun kana ngadangoe nga¬
os nja hoekoem ngadangoe ngaos. Kitoe
bae saladjengna.
Tjeuk A.M.: Tah kitoe, timbangan
eta doea kiai teh.
A.M. ngarempoegan kana paham Kian
II,
hoekoem radio wenang, sami bae¬
djeung boga kijker tea, koemaha dibe¬
nerkeun djeung ditoedjoelkeunana.
Moeng A. M. mepelingan teh, kade
bisi pang ngagaleuh radio teh, noeroet¬
keun pangadjak sjetan, nja eta hajang
ngadangoe tatabeuhan anoe haram t
kadjaoehan, anoe laloeasa.
S
cessie dilai di djikall e
Setan teh satroe kaboejoetan manoesa.
M.a.


LELESON.


koe: Atm.
Doeit sok mawa ma'siat
moemoel ngedoel kana to'at,
tapi oge sok mangpaat,
ngagampangkeun lampah to'at.
ASMARANDANA.
1. Nadjan di lamping loengkawing
di poentjak goenoeng noe lewang, djero
leuweung simagonggong, koe perbawa
sora dirham,*) djalma tangtoe daratang,
moal teu moengpoeng ngarioeng, pada
moro boeboeara.
2. Koe kitoe poegoeh kaharti, tanaga
doeit lahoeta, soegrining panjipta hate,
lamoen oerang boga harta, pinasti gam¬
pang njata, tah koe margi eta kitoe.
djalma pada hajang arta.
3. Koe agama teu dipahing, ngan
oelah kamalinaan, tonggoj kadjongdjonan
poho, nepi ka raga djeung njawa, woeng¬
koel keur njiar arta, anoe kitoe mah ka¬
liroe, mabok doenja anoe pana.
4. Moegi masing ati-ati, wireh pelet
doeit koeat, lamoen djelema geus mabok,
sok hilap kana daratan, poe noe pa¬
noengtoengan, matak kasaroeng nja lakoe
bras njorang djalan noe sasar.
5. Rea santri djadi dengki, adjengan
milampah salah, wireh ngabela poepoen¬
*) doeit.


den, ngoedag-ngoedag harta tea, djol
sipat-sipat moerka, kedjem ka batoer
salemboer, hawek koret baloekarna.
6. Da poegoeh sipatna doeit, geus
loba sok hajang tambah, tapi lamoen
anteng hate, pageuh njekel pamoenta¬
ngan, toedoeh satjara Islam, nadjan
tisoeksroek tidoengdoeng, njiar harta dja¬
di moelja.
7 Kapan tadi ge ditoelis, sipatna
arta lahoeta, dek dianggo naon bae,
tangtos moal henteu njata; djadi oerang
„kipajah", koedoe toedjoelkeun keur
sangoe, pibekeleun oeboediah.
8. Lamoen kitoe eta doeit, njata sa¬
saoer oelama, henteu geseh estoe soheh
doenja teh minangka sasak, keur meun¬
tas ka acherat, ka alam djatining hiroep,
langgeng teu keuna koe roeksak


Lampah Djahilijah.


Lakoe-lampah djalma, beunang dipa¬
ke eunteung kana hade goreng anoe
ngalampahanana, sabab perkara hate mah
barang batin hese nempona. Tjarita teu
beunang gantjang ditoeroet, sabab loba
pisan tjarita noe woengkoel ngilik hasil
doenja, kadjeun matak tjilaka ka batoer,
dapon kampil bae moetjekil, ngaberehil¬
pinoeh koe hasil.
Pikeun noedoehkeun kana lalampahan
salah noe nembrakkeun kana sasarna
noe ngalampahkeun geara nja eta: lam¬
pahna djalma2 noe titirah ngadon tatam¬
ba (ngeueum) kadjadian anjar2 ieu di¬
Babakan Kalipandan Tloekdjambe Kra¬
wang, di dinja aja soemoer (oeroet nga¬
bor minjak tanah) katelahna oge Tjika¬
hoeripan, anoe daratang ka dinja sanes
hidji doea tapi aja poeloeh malah aja
ratoesna komo dina Moeloed mah, toer
oemangken, pertjaja kana timbalan koen¬
tjenna, da tjenah dina eta soemoer teh
aja pirang2 embah toekang njageurkeun
nja eta: Embah Gaboes harewos toekang
ngaharewosan ka anoe ngeueum, Embah
Lentah toekang soentikna, Embah Bang¬
kong, Embah Babakaoer toekang noe¬
doehkeun noe keuna wisaja batoer.
Tah eta lampah noedoehkeun kaboe¬
daan. Anoe poegoeh mah matak ratja
awak pinoeh koe tapak lentah, da lentah
sakitoe rosana. Montong nilik moenggoeh
agamana da tjeuk Islam mah tetela eta
lalampahan teh moesjrik, tilik bae moeng¬
goeh oemoemna bae, naha ari djalma
noe hajangeun ditjotjoan lentah djelema
naon?
Tjing atoeh geura euih-euih! Geura
paritjeun adat Djahil teh!
Para ichwan! moegi kersa ngelingan
djalma2 noe ngalampahkeun soelaja reu¬
djeung agama, margi lampah saroepi
kieu teh ngahandapkeun martabat Islam.
Ngelingan dina hal ieu leuwih aloes leu¬
wih berfaedah batan maseakeun masalah
moechtalafah zaman ajeuna noe taja pa¬
edahna.
Wassalam
hoermatna
A. S. Ma. Lgno. 2321.


TAMA' MATAK BAHAJA.


koe: D. Dj.
Dor-dar sora bedil, ting beledoeg ma¬
riemna, ting djarerit istri2, ting kotjeak
baroedakna, lalaki noe kasamboet ting
golepak, lajon pagoletak, teu sadaja bo¬
ga hadas, teu sadaja ngahadja miloe
perang, oepadi ti pihak istri, baroedak
mah, estoe sabagian ageung, henteu mais
henteu meuleum, ngan katandasa koe¬
angkara moerkana perang
Si doif korban si koeat, si bodo kor¬
ban si pinter. Noe diseboet pinter nja¬
eta noe manggihan ilmoe gagaman pe¬
rang alam ajeuna.
Si noe boga boeboeatan eta techniek2,
nendjo karongkahan beubeunanganana,
soeka boengah. Si doif atawa bodo tea
noe djadi parabna mah; si lemah, si¬
leutik noe pareboet hiroep korban njawa
di medan peperangan.
Saha noe boga hadas? Nja eta ta¬
ma', ieu koerang bahan itoe emboeng
soeroed, eta hajang pasang salilana
Si koeat hajang ngabogaan bobogaan
si doif; si doif da poegoeh noe teu boga,
oepama sagala mangga, tangtoe beak, di¬
koretkeun, baloekarna koedoe ngajonan
poepoeh, da poegoeh tjeuk paribasa oge¬
„sireum ditintjak - tintjak teuing mah
njotjo"
Toengtoengna, itoe botjok ieu botjok,
itoe ripoeh ieu pajah, paingan aja pari¬
basa kieu:


 


L


„Saha2, noe tama' tangtoe roegi."
Tah kitoe ari kadoenjaan teu diseng¬
ker koe kaacheratan, lahir teu disangling
koe batin teh. Saoer Sd. Oemar r.a. tea


S
mah: jas kekali (ari tama' eta kapakiran).
Memang moal sepi2 kainggis, moal
lenglang kamangmangan, salagi angkara
moerka katamaan (kahawekan) meradja¬
lela keneh di ieu alam-pawenangan. Sa¬
djeroning kahawekan tjan kapangaroehan
koe hidji pangaroeh, tangtoe moal aman
boh masjarakat leutik atawa masjarakat
gede noe kaeunteupan koe eta hama-tama'.
Naon eta pangaroeh, noe bisa manga¬
roehan tama'?


Teu aja deui oebar tama', lintang ti
noe kawengkoe koe ieu timbalan Kdj.
Nabi s.a.w.:


 A


AMA


„Teu sampoerna iman salasahidji¬
maraneh sahingga mikahajang pikeun
doeloerna tjara mikahajang pikeun
dirina.
Maksadna: Kasampoernaan iman teh
koedoe bisa ngaragap dada sorangan;
sorangan hajang ngeunah, batoer oge
nja kitoe; djadi oelah njieun teungeunah

Sasih katoedjoeh.
Sasih ieu teh sasih noe katoedjoeh,
atanapi sasih ngawitanana kwartaal
katiloe.
Nja dina sasih ieu pisan, sasih noe¬
mantjat kana tengah2 taoen noe achir,
anoe ngawitan ngaabotkeun pisan,
langkoeng ti batan kwartaal kadoea,
kana poendakna djoeroe-moedi, mar¬
gi tanaga kedah langkoeng kiat, lang¬
koeng rikat.
Kantenan oepami ngandelkeun kana
kakoeatan djoeroe-moedi sarengrenga¬
nana mah, hamo dongkap ka noe¬
didjoegdjoeg, namoeng koe pang¬
rodjongna, pitoeloengna
para ahlina, tangtos sanadjan
abot, moal djadi pambengan naon2,
tangtoe ngagoeloejoer moal sakara¬
kara.
Koe margi sakitoe, soegri anoe
ngaraos wadjib njoembang kana wa¬
ragad A.M. kanggo kwartaal katiloe,
kedah saenggal-enggalna pisan kersa¬
ngahadiahkeun.
Sanget diantos koe administratie
meungpeung ngora keneh.
Hoermatna
Djoeroe-moedi.


ka sasama. Sorangan emboeng dikani¬
aja koe batoer, atoeh oelah nganiaja ka¬
batoer, da batoer oge saroea bae kitoe
Hadis2 seueur deui noe meh samaksad
sareng ieu.
Djadi, euweuh deui boeat oemoemna
masjarakat, dimana geus bisa praktijkna
atji ieu hadis, di dinja timboel kaama¬
nan, angkara - moerka tama' noe tadi
tangtoe kabasmina.
Tah nja atji hadis ieu pisan noe dja¬
di kaoetamaan iman.
Doenja aman moal aja poeroeng pe¬
rang lamoen geus kapangaroehan koe¬
ieu perasaan. leu perasaan tina papagon
Islam, tina didikan djoengdjoenan kaom
Moeslimin, Kdj. Nabi Moehammad s.a.w.
Tjindekna mah „agama Islam, pikeun
kaamanan doenja-acherat"
Kangge ngontji ieu pamandangan,
emoetkeun maksadna ieu hadis:
e, Voo
„Henteu meunang nganiaja, oge
ditjegah sili-kaniaja.


KOROPAK.


Djrg. S. Winata No. 2764. Kintoenan
djrg. f 1,80 kanggo doeaaneun katampi.
Djrg. Tisnadikarta Lgno. 2326,
Artos f 2,40 kanggo kw. I, II, III, th
39. A.M. gentosna parantos dikintoen koe¬
post.
Djrg. R. Doedoeng Zaenal Arif
Lgno. 2772.
Artos f 0,80 kanggo kw, II th. 39.
.


je en de
(3.
Pisoendaeunana: Timbalan Kdj. Nabi
s.a.w.: „Saha-saha noe njoeparkeun
(noeloengan) hidji kasoesahna Moe'¬
min tina pirang2 kasoesah-kadoe¬
niaan, tangtoe ditjoeparkeun koe¬
Alloh (eta noe noeloengan teh) tina
salasahidji kasoesah2 dina poe di¬
amat."


Ningal kana ieu hadits, pikeun Moe'¬
min noe sok resep noeloeng ka papada
Moe'min, teu kedah mangmang deui,
sanadjan teu dibales koe noe ditoeloeng
oge, pasti ditaoer koe G. Alloh djaga
di poe noe boengsoe. Sanaos diandjoek
margi oerang tangtos maot tea, montong
asa-asa, malah pakeun noe noeloeng mah
lain di acherat bae, ti doenjana moela
oge digandjar noemoetkeun ieu hadis,
terasna noe tadi:


le d


dil djoe dan p
O 
7
oll 6


Soendana: „Saha2 noe noeloeng ka noe¬
keur soesah, tangtoe noeloengan
Alloh ka manehna di doenja djeung
di acherat; djeung saha2 noe nga¬
boenian (noetoepan) kaerana hidji
Moeslim, tangtoe diboenian kaerana
di doenja acherat.
Ari noeloengan ka noe keur soesah
teh roepa2 sapertos ka noe teu bisa
majar hoetang mere tempo atawa ngen¬
tengan bajareunana, (noe pang teu bisa
majarna teh lain lalawora kana hoetang),
ngaboenian noe meunang moesibat, sa¬
reng sadjabina ti eta.
Nja kitoe deui, noeroeban kawirang
djalma Moeslim anoe teu toetoer wirang
anoe sopan. Ari noe koerang kaera mah
atawa noe geus ilang marwah, eta mah
teu kalebet kana ieu hadits.


KONGKOER AMAL MA'ROEF.
Ti awit dinten ieu pisan Directie A.M.
ngadamel kongkoer Amal Ma'¬
roef, kanggo saoemoemna para ah¬
lina soegri noe tjinta, noe welas noe
asih deudeuh sareng tineung ka A.M.
Pipahlaeunana moal dikelas-kelas,
moal diwidji-widji, asal njoemponan
bae kana katetepanana, rata ..
...sadajana kenging pahla atanapi
gandjaran anoe sami noemoet¬
keun sakapalajna.
Demi anoe bakal nampi pahla teh
nja eta anoe kenging kongkoerna.:
A. Saha2 anoe jasa sareng kersa
maparin langganan Al-Moe'min seu¬
eurna limaan (lima abonnes anjar) di¬
hatoeranan hidji kitab.
B. Soegri noe maparin 10 abonnes,
kenging pahla 2 kitab; 15 abonnes,
kenging 3 kitab sareng saterasna,
noemoetkeun titikelanana bae.
Doepi kitab-kitabna nja eta sokoer
noe diitjal sareng kenging pesen ka¬
Administratie A.M., sapertos: Minhadj
kahidji, kadoea, kitab hikmatna Islam,
panoetan agoeng, pahlawan Islam sa¬
reng noe sanesna.
Enggal, enggal, tjoemponan sake¬
dahna.
Hormat pangabaktosna,
Directie A. M.


Koe margi sakitoe, perloe oerang sa¬
dajana sing atos-atos dina tjarios pang¬
pangna mah, margi ti dinja pisan sok
bras kana ngaroeksak kahormatan ba¬
toer noe dipinding-pinding teh, tampo¬
lana mah lain si bodo2 teuing noe sok
ngawiwirang batoer teh¬
 bakal disamboeng.
lel dala
p. Dj.
Sairan kagegelan 
ka panganten.
Saba'dana oeloek salam ka panganten
djeung ka hadirin istri pamegetna.
1e. Abdi neda pangaksami, hoesoes
ka noe djatoekrami, oemoemna ka eusi
boemi, reh roemaos teu ngoepami.
2e. Mihatoer bet disairkeun, saroepi
noe ngaheureujkeun, anoe dimaksad na¬
wiskeun, kabingahan diboektoskeun.
3e. Peupeurih koe roepi barang, ata¬
napi roepi oewang, sanes pisan hanteu
hajang, ka pajoen moegi kasorang.
4e. Doepi kabingah ajeuna, moeng
roepi wedjang boektosna, goeroe anoe¬
miwoeroekna, ti Kangdjeng Rosoel asalna.
5e. Anoe hoesoes ka panganten, roe¬
mangkep sing pada geten, sing silih
asih toelaten, kakirangan sing katiten.
6e. Aja lepat noe teu pira, sanadjan
anoe pohara, oelah arek bidjil wera,
sing pada ageng hampoera.

7e. Istri noe kasebat bawel, tjariosan
resag rewel, ari napsoe roewal-rawel,
disampakeun Naraka Wel.
8e. Pameget noe barangasan, noe tara
aja ras-rasan, achir tangtos ngaraosan,
dibendoean koe Oetoesan.
9e. Koe margi eta pamoegi, nampi
wedjang oelah roegi, da poegoeh geusan
ngadjagi, sangkan salamet kadoegi.
10e. Da nadjan sagala aja, henteu
koerang radja kaja, tapi moen djalan
soelaja, ti wedjang Nabi noe moelja.
11e. Islam henteu mandang aloes, na¬
djan sare'atna moeloes, komo moen dina
teu loeloes, tjohagna matak djapiloes.
12e. Panerangan noe sanesna, tang¬
tos sami sajagina, ajeuna kantoen doe'ana,
paneda ti sadajana.
Rampag sami nadahkeun panangan
amin Ja Robbal alamin.
Ja Alloh Goesti Pangeran, moeg
Goesti nangtajoengan, ka panganten
ngagoentoeran, koe rochmat kasampoer¬
naan.
Toer rochmat noe ngahibaran, hoesoes
ka noe ngahadliran, oemoem ka noe ka¬
seliran, koe iman ilham Pangeran.
Amin amin Alloh amin, amin Jaa
Robbal alamin, amin amin Alloh amin,
amin Jaa Robbal alamin.


Assalamoe 'alaikoem w.w.


leu di handap ngahatoerkeun sapalih¬
na tina roepi2 (Pangakoean anoe djadi
pambengan kana sawarnaning ibadah
anoe parantos karaos koe poen NN. ka¬
lajan diwoewoeh koe katerangan tina
(Kjakedahanana:
P. Da masih boedak, resep keneh
oelin, engke bae geus gede, ongkoh ka¬
pan keur sakola.
K. Meungpeung boedak, sakola ba¬
roeng djeung ngadji, soepaja toeman di¬
na balegna.
P. Koemaha da loba apalkeuneun ti
sakola ge, ari djeung ngadji mah atoeh
repot.
K. Apalkeuneun mah mo aja beakna,
malah sok ngalobaan. Na ari ngadji rek¬
iraha?
P. Ngadji mah engke bae ari geus
bisa njiar nafkah, ambeh djongdjon.
K. Boga pikir kitoe nja hade, tapi
naha aja noe nganjahokeun kana oemoer?
P. Paeh boedak keneh mah atoeh da
tatjan aja dosa, teu ngadji ge moal disiksa.
K. Enja kitoe tea mah, tapi koemaha
moen pandjang oemoer, ari ngadji tjan
bisa?
P. Lain teu hajang ngadji teh, da koe¬
maha atoeh pagawean mani taja towongna.
K. Pagawean mah sok beuki ngalo¬
baan, noe matak sing bisa ngatoerna
geusan tolab.
P. Indit ka noe djaoeh sok ripoeh, ka¬
noe deukeut sok aja halangan sedjen.
K. Atoeh ngalanggan bae kana ssk.
agama Islam, ngan dina salsena koedoe
tolabkeun.
P. Ngalanggan nja koedoe majar, dj.
dina matjana-sok leuwih resep kana ssk.
sedjen.


Samboengan A. M. No. 23.


SOLAT DJINAZAH.
Opat roepa kawadjiban oerang dina
ngamoelasara majit teh. Kahidji nga¬
mandian. Kadoea moengkoes. Katiloe
njalatan. Kaopat mendemna (ngoeboer¬
na).
Wadjib palebah dieu lain perdoe aen,
tapi perdoe kipajah, tegesna goegoer
(tjoempon) kawadjiban sarerea koe di¬
pigawe koe sorangan oge. Tapi sanadjan
lain perdoe aen, poma oelah ngalalawo¬
rakeun, karana perdoe kipajah teh, nis¬
bah kana pasoenatan mah, gede naker
padilahna. Oepama oerang manggih ma¬
jit di hidji tempat anoe djaoeh ka ditoe
ka dieu, oelah diantep atawa dipang¬
loempatkeun, karana djadi perdoe aen
dina moelasarana eta majit teh, sarta
wadjibna woengkoel ka oerang pribadi
Djalma anoe maot di pangperangan (ma¬
ti sjahid) sanadjan kabedil koe pada
batoer lantaran kasalahan atawa ragrag
tina toetoempakan, henteu koedoe disi¬
raman, teu koedoe disolatan. Nja kitoe
deui orok noe dikaloearkeun teu atjan
nepi kana waktoena didjoeroekeun sarta
teu ngadjerit heula. Tapi oepama nga¬
djerit mah atawa tjeurik tetep sakoema¬
ha boedak noe gede bae.
NGAMANDIAN MAJJIT.
Ngamandian majjit tjoekoep koe ngoe¬
tjoerkeun tjai kana sakabehrawakna sarta
rata, ngan koedoe dibersihkeun heula
warnaning kokotor anoe aja di eta majjit,
nja kitoe deui rereged noe ngahalangan
kana nepina tjai kana koelitna.
Demi afdolna mah, si majjit teh koe¬
doe didjoekkeun bari disarandekeun, te¬
roes dikosokan koe saboen bari dioe¬
roetan padaharanana, soepaja kalaloear
roepa2 kokotor, teroes dibersihan doea
aoratna koe lamak noe njaroeng tangan
nja kitoe deui hoentoena koedoe diber¬
sihan, djeung liang iroengna.
Sabada diwoedoean, kakara diadoesan
sakoemaha biasa kalawan rata, afdolna
pisan koedoe dielap koe handoek dina
sabadana diadoesan teh.
MOENGKOES MAJJIT.
Tjoekoep moengkoes majjit koe lawon
noe noetoepan kana sakabeh badanna,
tapi oetamana mah koedoe koe lawon


K. Tah di dinjana pikapaoereun, noe¬
matak koedoe wajahna sing daek ngadji
ti leuleutik teh.
Moegi manfa'at. Alfatihah. Amin.
Wassalam miwah hoermat ta'dim
poen N. N.


MOESIBAT.
Tangtos tiasa djadi hidji boekti deui
bae, jen oerang mah sipating machloek
teu daja teu oepaja pisan, sanadjan ka¬
rep maksoed ngagoenoeng-goenoeng, ana
teu kasartaan koe pangersana Maha Ka¬
wasa, teu bisa madjar koemaha.
Sapertos ajeuna, boh noe djadi djoeroe
moedi boh eigenaar drukkerijna, pada
ichtiar tarekah sangkan A.M. pesat per¬
djalananana, njoemponan kana kakoe¬
doeanana, njoegemakeun ka para ahlina,
namoeng edaaas.... teu koe hanten.
Kamari ieu djoeroe moedi kantos mopo,
ajeuna mesin drukkerijna katara¬
djang moesibat, ditarekahan kitoe kieu
teu daekeun djalan, malah nomer ieu
oge kenging sateka-teka eigenaar druk¬
kerij bae.
Ajeuna eigenaarna noedjoe tjangtjoet
ngaler ngidoel, ngilari pioebareunana.
Koe margi eta moegi sadajana para
ahli djadi oeninga, sareng ageng ma'¬
loem, manawi antawis saminggoe deui
oge tiasa aja djalanna, insja Alloh.
Hormatna
Djoeroe Moedi.


bodas. Lamoen majjitna lalaki koedoe
koe tiloe lapis, ari awewe mah tjoekoep
koe doea lapis ditambah koe kaen dj.
moekena. Soenat ditaplokan kapas dina
saban liang anoe aja dina awakna si¬
majjit, kitoe deui dina anggahota soe¬
djoedna noe toedjoeh, nja eta dina ta¬
rangna, dina doea dampal leungeunna,
dina doea toeoerna dj. dina doea ramo2
dampal soekoena. Oge soenat dikepret
koe tjandana dina oenggal2 lapisan dja¬
dina kapas noe ditapel-tapelkeun tea.
Palebah biritna koedoe dibeungkeut sing
tarik, nja kitoe deui boengkoesna koedoe
ditalian bisi morosot. Dilaanna eta tali
dimana diasoepkeun kana sangkeredong
koeboer.
NJALATAN MAJJIT.
Njalatkeun majjit mah, teu koedoe ma¬
ke roekoe soedjoed atawa itidal tjara
solat biasa. Nangtoeng bae, bari njang¬
hareupan majjit. Roekoenna aja toedjoeh.
Kahidji opat takbiran. Kadoea niat di¬
barengkeun djeung takbir anoe mimiti
(takbirotoel ihrom). Katiloe koedoe bari
nangtoeng pikeun noe kawasa. Kaopat
matja fatihah sabada takbir noe mimiti,
soenat dilalaoenankeun sanadjan ti peu¬
ting. Kalima matja solawat ka K. Nabi
Moehammad s.a.w. sabada takbir anoe
kadoea. Kagenep ngadoe'a pikeun majjit
koe mangnjoehoenkeun rahmat djeung
pangampoera dina sabada takbir anoe
katiloe. Demi segatna lamoen ka lalaki:
....
Az 4 jael 40 Lamoen ka awewe
 A. Katoedjoeh aweh
salam sabada takbir anoe kaopat. Oge
soenat samemehna eta salam ngoetjap¬
3 65
?
keun: el VAN IN N
chelaats als d
Samboengeun.
Md. S. Algoerowi.

Da Aboeja mah ka adjengan Paririm¬
bon teh beuki geugent beuki deudeuh
bae ajeuna teh Lain deudeuh koe doeng¬
koekna djeung andihina, tapi eta ..
koe reuhreuj nasihatna, beuki lila beuki
karasa manfaatna, karasa faidahna. Na¬
sihatna teh, pikeun Aboeja mah anoe
lambokot koe ma'siat, boekan maen.
Kageugeutan Aboeja ka Oean Paririm¬
bon tea, tegesing islah, teu kapangaroe¬
han sapedah kolleha, teu kapangaroehan
koe hajang dileler sorban seredan, atawa
kaketjretan koe panghadjatan, beh ditoe¬
na djadi rentjang kana ondangan; henteu
..... henteu kitoe Aboaja mah, estoe
zonder olih.
Katarikna katineung Aboeja, noe djadi
nomer hidji babakoe koe pitoeahna,
kontan karasa koe Aboeja dina sadjero¬
ning Aboeja nandangan rara. Tjek Toe¬
an Paririmbon teh geuning: „Lamoen
woeloe daroerot koe tjai tawar, teu aja
halanganana koe tjai haneut."
Koe lantaran ka sawareh noe keur teu
waras mah tjai tiis teh sok aja matakna
kana panjakit, poegoeh bae keur Aboeja
mah pitoeah Toean Hadji teh pitoeloeng
gede pisan. Malah andjogna mah nepi
ka koe lamak noe keusrak djeung seu¬
seut tea, sapiwoeroekna Oean Hadji,
lantaran koe tjai haneut ngamadorotkeun
keneh.
Nja bener berdjasa Ki Hadji teh ! !
Sadjeroning Aboeja, tjenah tjek si nini,
njaba ka alam lingloeng, kapidangdoeng
koe panasna noe matak panas, sarta geus
teu koeat koe dioesap djeung koe nga¬
wadjib bari dioek, nini bobogaan Aboeja
tea geus hideng bari itjeus pisan, di¬
mana geus nepi ka tempona teh, Aboeja
disanghareupkeun ka kiblat, bari digoe¬
jah-goejah jen geus nepi kana waktoe,
noe koedoe dihormat koe Aboeja. Atoeh
Aboeja teh sakoeat-koeat; keur koeat
keneh mah make babatjaan, tapi sanggeus
loba sasarna mah, tjoekoep sapapatah
kolleha bae, dina hate tea.
Nja bener rapekan loba kanjaho, boga
kolleha teh!
Koeloeb ledjet (waloeh siem), koeloeb
bonteng kabeuki kolot anoe matak nje¬
tjep tiis tea, noe sakitoe loebak-liboekna
pangirim anak intjoe, teu direret-reret
atjan koe Aboeja teh da boloampar.
Si ninina tea mani tjelembeng nanja
ka Aboeja oenggal oesik, hajang naon,
hajang naon, bari ngoreh-ngoreh pesak


koetangna, rek njokot peser. Da roepana
teh reuwaseun, sapedah Aboeja geus aja
djamanna ngan oekoer tjai beunang niisan.
Tjek Aboeja: „Kadongdora eni nawa¬
ran oge ajeuna mah, da sagala ge keur¬
teu asoep, engke bae dimana geus ngeu¬
naheun deui. Ngan bae oelah sok maen
kajoe tjara sasari, ari dipentaan keur
Aboeja rampoes teh, paribasa tjek nini
teh teu boga peser anoe mengi-mengi
atjan. Oelah deui-deui kitoe peta teh;
ari rek didahar koedoe keur tjageur,
oelah noe euweuh diajakeun dina keur¬
gering !
Si nini samoetoet sakeudeung, eleh
koe kolot, babakoena mah rada eraeun,
tapi toeloejna mah djangdji ka Aboeja
teh, jen moal deui-deui meta kitoe, njaah
didahar, resep neundeun.
Toean Tabib tempo2 aja 2-3 kalina
diala koe si nini, sina njampe Aboeja,
sarta oenggal soemping mariksa ka A¬
boeja: „Enan.... bagaimana Aboeja
apa kabar?"
Tjek Aboeja: „Allohoe Robbili, Toean
Doktor, soedah tida poegoeh rasakeu¬
neunana, sagala apa2 tida enak dan tida
bisa. Hajang tjageur sadjah Aboeja mah."
Tapak ditodjosan mah Aboeja teh ma¬
ni geus asa ngabata: noe diinoem, noe¬
dilegleg, geus warna2 Tapi pitoeloeng
Kang Maha Agoeng, sanggeus tepoeng
poë, pinanggih reudjeung kasenangan,
sarta geus aja kahajang, hajang noe amis
noe tiis. Atoeh si nini dadahoet, nea¬
ngan kahajang Aboeja.


Barang petjat sawed mawa dina batok
kostim Aboeja, tjenah roedjak tjintjau
dipoeroeloekan es beunang ngarieus.
Legoek, legoek, legoek, koe Aboeja
diinoem, tapi teu karasa naon2. Batok
ditoenda koe Aboeja, bari molotot ka si¬
nini, sapedah teu es teu tjintjau noe ka¬
rasa teh.
Kakara Aboeja, sangeusna tepoeng poe,
mireungeuh si nini seuri ngeunah akej¬
akejan, bari njokot eunteung leutik, di¬
tompokeun kana beungeut Aboeja. Ari
sihoreng tjintjau djeung boeboek es teh
geus ngadingding bae dina koemis Aboe¬
ja, njarangsang, dimataan koe es ting
karetip, lir iboen dina djoekoet; bari
hidji doea tigoebrag njangsang dina
djanggot.
Toengtoengna mah Aboeja oge amoem
miloe seuri, da lantaran geus aja poeloeh
poena teu njatjar boeboeloean, bleg bae¬
djiga sinjoh Kolas boelan December bae.
Nja ti harita pisan, Aboeja djeung si¬
nini mimiti ngadjoekoet laoet deui, sarta
Aboeja sok narima kana dosa, dina keur
tjageur sok sambewara kana koemawoela
ka Pangeran.
Barang Aboeja njeboet kitoe, ana kon¬
deal teh tina sakoe si nini bidjil dalil:
bongan bangkong, bongan bangkong
ka koelah koerang loeloedah,
bongan bohong, bongan serong, Boeja
ka Alloh koerang ibadah.
Aboeja kapeupeuh poehoe tjeuli, me¬
neng bae, era sorangan, ngan oekoer
kieu tjek Aboeja teh, Qoola ... na'am.


Kadjadian2 di nagara deugeun.


Di Laoetan Tedoeh.
Basa dina mimiti minggoe noe geus
kaliwat, oedara di Laoetan Tedoeh, nja
eta Laoetan di wewengkonna Azia We¬
tan, keur meudjeuhna kalangkaboet koe¬
ajana kadjadian di Tientsin tea, kaajaan
beuki tambah pikahariwangeun saenggeus
njebar bedja jen Djepang rek ngaroeroeg
Swatow palaboean Tiongkok. Noe matak
ngahariwangkeun teh, koe lantaran di
eta palaboean loba kapal2 perang djeung
kapal2 biasa bogana Inggris, Amerika
djeung Prantjis.
Eta palaboean teh katjida pentingna
tina djihat padagangan, sarta tjek pihak
Djepang mah nja ti palaboean eta pisan
nagara loear osok ngirim-ngirimkeun pa¬
rabot perangna ka Sjang Kaisjek teh.
Koe lantaran loba kapal2 asing tea di
eta palaboean toeloej Djepang mere be¬
dja ka eta nagara2 noe bogana kapal
jen si kapalna tea koedoe arindit ti kota
Swatow ngadjaga bisi aja kadjadian2
noe matak hoeroe-hara. Tapi eta pamen¬
ta koe Inggris, Amerika teu dikaboel,
koe lantaran tjenah Djepang perangna
teu opisil. Koe teu dikaboelna pamenta
Djepang tangtoe bae kaajaan beuki ha¬
reudang, tapi hadena bae dina Djepang
keur ngadjalankeun roeroeganana ka kota
Swatow euweuh patjogregan djeung ka¬
pal-kapal asing.
Dina ngaroeroegna palaboean Swatow
Djepang meunang lawanan ti Tiongkok


noe lain loemajan, tapi koe lantaran
Djepang leuwih koeat nja kapaksa koe¬
doe ngoendoerkeun djoeritna Sjang Kai¬
sjek teh. Dina keur moendoerna bala¬
tantara Tiongkok geus ngahadja ngadoe¬
roek kota Swatow di tiloe tempat soepaja
saeutik araheunana keur Djepang.
Sadjeroning kitoe kaajaan di kota Tien¬
tsin mah teu aja euih-euihna masih pika¬
hariwangeun bae. Tangtoenganana Dje¬
pang dina soal blokkade teu dirobah,
sarta hinaan2 ka pihak bangsa Inggris
mindeng keneh kabedjakeunana saperti:
dimana oerang Inggris rek kaloear ti
lindihanana digaradahan koe soldadoe2
Djepang sakapeung sok sina meh sita¬
randjang. Eta teh teu pilih boeloe boh
lalaki atawa awewe asal oerang Inggris
bae djeung dimana rek dipariksana teh
sok dipandeurikeun sina ngabentrang
heula di noe panas
Sadjaba ti kadjadian2 noe kaseboet di
loehoer geus moentjoel deui bedja2 jen
di tapel wates Mansoeko (satengah Dje¬
pang) djeung Mongol. Loear (satengah
Roeslan) soldadoe2 ti doea pihakanana
papasean deui, sarta ngagaroenakeun pa¬
rabot perang sagala, malah tjek eta be¬
dja-bedja teh loba kapal oedara noe ra¬
ragrag dibedilan djeung menta korban
djelema. Pendekna peperangan leutik
bae.

Oeroeseun John Bull.
Dina waktoe ajeuna oeroeseun John
Bull (Inggris) lain loemajan lobana. Di
Eropa, di Asia Wetan, di Palestina. De¬
mi tangtoengan Inggris kana kadjadian
di Tientsin saajeuna mah ngadjalankeun
„politiek sabar2 bae, bari marekahan soe¬
paja aja kaberesan koe djalan babadamian
antara gegeden Inggris djeung Djepang.
Tapi sadjeroning kitoe teh pamarentah
Inggris mere njaho jen Djepang koedoe¬
daek ngarobah tangtoengan entong keu¬
keuh peuteukeuh bae, djeung entong
ngahina teuing ka bangsa Inggris, koe¬
lantaran kasabaran Inggris oge aja wa¬
tesna, sarta dimana kaajaan angger bae
Inggris bakal ngagoenakeun kakerasan.
Dina „Bale Rahajat" Inggris, loba ang¬
gota-anggotana noe ngadesek ka pama¬
rentah soepaja njieun tindakan noe keras
terhadep ka Djepang, sabab koe tala¬
djakna Djepang ajeuna kadoedoekan Ing¬
gris katjida morosotna. Djaba ti di Bale
Rahajat teh ssk. Inggris oge ngadesek
deuih soepaja ngajakeun baikotan ka¬
Djepang.
Koe lantaran kaajaan di Laoetan Te¬
doeh ajeuna pikahariwangeun gegeden
balatantara Inggris dj. Prantjis bagian
laoetan geus ngajakeun gempoengan- di
Singapoer pikeun ngabadamikeun oeroe¬
san kabalatantaraan dimana aja kariboe¬
tan. Naon boeahna henteu dioemoemkeun
ngan bae loba noe njangka jen pradjoerit
Inggris djeung Prantjis bakal digawe
babarengan dina ajana perang.
Koe kitoe koe kieu ari tindakan keras
ti pihak Inggris ka Djepang nepi ka ajeu¬
na lebeng keneh bae, ari koe kitoe tea¬
mah baoekat-baikot teh lain barang gam¬
pang. Demi babadamianana antara Roes¬
lan dj. John Bull nepi ka ajeuna masih
teu atjan aja boeahna bae. Djeung roepa2
bedja tina eta perkara katjida pakia-kia¬
na Ajeuna kieu isoek kitoe, ngan djiga¬
na bae Inggris beuki ngalonggaran kana
kahajangna Roeslan. Koemaha nasibna
eta babadamian teu atjan aja noe bisa
nangtoekeun.
Nagara totaliter.
Koe lantaran kadjadian2 di sedjen tem¬
pat leuwih parenting, bedja2 ti nagara2
totaliter nja eta Djerman djeung Itali teu
pati loba. Ngan basa doea minggoe ka¬
toekang loba bedja2 ti Eropa-Tengah noe¬
noedoehkeun jen soldadoe2 Djerman di¬
iang-iangkeun ka tapel wates Polen. Eta¬
kadjadian koe oerang loear dihartikeun
jen Djerman bakal njieun tindakan „apa¬
apa ka Polen soepaja Danzig, kota noe¬
dipikahang tea, beunang. Ari koe kitoe
tea mah oeroesan Danzig teh teu atjan
beres keneh bae geuning tjek loeloegoe
oeroesan pers djeung propaganda Djer¬
man mah, nja eta Dr. Jezeph Göbbels
dina waktoe biantara di hareupeun ra¬
hajat Danzig: „Arandjeun teu koedoe
hariwang2 sabab Pepentol oerang nja
eta Adolf Hitler ka hareup bakal nga¬
djait arandjeun."
Tina perkara kadjadian di Tientsin
nagara2 totaliter tjitjing ti pihak Djepang
sahabatna. Komo dina ss. kabarna mah


Ngalereskeun. 
Dina A.M. noe kamari no. 24 dina
rohangan „Gado-gado Pers" katja 7 noe¬
nganggo djoedoel „Moeka Bale Rahajat"
aja kalimah „Anggotana teh sawareh di¬
pilih nja eta 38 koe Bale2 Kaboepaten
djeung Gemeente anoe 29 deui dibe¬
noem koe pamarentah. Anoe dibenoem
teh sanes 29 namoeng 23. Koe djalan
ieu eta kalepatan dilereskeun, moegi
ngahapoenten. (Morawi).
Toedjoean moelja.
„Antara" kantor pasoerat kabaran,
geus njebarkeun toelisan di ssk. ti pa¬
ngoeroes „Consultatiesbureau Perkawi¬
nan" Struiswijk 24A Bt-C. Eta bureau
(kantor) teh ngoeroeg roepa kadjadian
pinan sarta noe¬
noe patali djeung
Perlindoengan
boga alpoekahna ko¬
onesia"
Kaom Ipoe dan anak
bangsa kaom
Noe ngaloeloegoeh
mah eta kantor
lboe Indonesia. Saaje
ari djasa¬
teh karek di Djak
n sarta ka¬
djasana mah geus
bagawean sa¬
tjida poedjieunana.
roepa kieu garapan Kaom lboe anoe
„homer satoe" teh.
Dina toelisan noe kaseboet di loehoer
tea geus didadarkeun roepa2 kadjadian
noe dioeroes koe eta kantor. Kadjadian¬
kadjadianana teh kalolobaanana tina per¬
kara awewe noe ditalak kalawan teu
make alesan noe sah sarta saenggeusna
diserahkeun teu dinapakahan. Koe ta¬
rekahna kontor noe kaseboet di loehoer
si awewena tea bisa nampa napakah ti
peroet salakina satoengtoeng teu boga¬
pakasaban atawa satoengtoeng idah (100
).
Eta kantor ngoeroeskeunana teh lain
keur wewengkon Djakatra bae, tapi ti
mana bae, sakoer noe menta pertoeloe¬
ngan; malahan ti kota Tjiandjoer oge
geus aja noe menta dioeroeskeun sarta
aja boeahna.
Koe ajana eta kantor masarakat Indo¬
nesia katjida oentoengna sarta pantes
pisan lamoen oerang mere sokongan ka¬
eta kantor noe ngabogaan toedjoean sa¬
kitoe moeljana. Moega2 bae di tempata
noe sedjen oge diajaan kantor noe sa¬
roepa kitoe. Moal salah deui lamoen


katjiri atoh koe kadoedoekanana Inggris
morosot teh, sarta ditambahan koe nga¬
hatean ka Djepang sagala.
MORAWI.


geus loba kantor bangsa kitoe mah, da¬
radjat Kaom lboe Indonesia nambahan
kamoeljaanana (daradjatna). (Morawi).
G. Krakatau.
Ti sabarang G. Krakatau bitoe noe
rongkah dina taoen 1883 nepi ka ajeuna
osok radjeun keneh ngaloear-loearkeun
lahar djeung sabangsana. Poe2 ajeuna
oge geus njebar deui bedja dina ssk.
magar G. Krakatau geus mimiti digawe
deui, sarta noe dikaloear-loearkeunana
teh nepi ka aja kana 1000 meterna nga¬
poeng ka awang-awang. Oepama noe¬
roetkeun bedja dina J.B. mah ti kota
Djakatra oge katjiri aja noe hibar diba¬
rengan koe goeloedoeg noe ngagoeroeh.
Sakoer djelema noe njaritjingan tempat¬
tempat di basisir Banten saperti Pasa¬
oeran, Anjer, djird. koe pamarentah di¬
bere njaho koedoe ati-ati ngadjaga bisi
aja bantjang pakewoeh.
Kadjaba ti G. Krakatau teh di Tjire¬
bon oge tjek pembantoena J.B. geus aja
doea tiloe kalina aja lini sarta loba imah
noe raroeksak, boh tembokna beulah,
atawa kentengna djeung parana oetjoetan,
tapi alhamdoe lillah ari ti pihak djelema
mah euweuh noe tatoe.
Eta lini teh disababkeun koe digawe¬
na G. Tjereme; dina kawah aja noe¬
bitoe djeung ngaloear-loearkeun leboe¬
ka loehoer. (Morawi).
Openbare Congres „Per¬
sjarikatan Oelama Indo¬
nesia di Tegal.
Jang sangat mendapat perhatian
dari ra'jat Tegal seoemoemnja.
Soeatoe kedjadian jang beloem
pernah terdjadi sematjam ini.
Rapat Oemoem dari Congres P. O.
jang ke 16 telah dilangsoengkan dikota
Tegal pada malam Selasa 29/30 Mei '39
bertempat digedong Congres sebelah Lon
Aloon2 dengan mendapat koendjoengan
+ 3-4000 orang. Diantaranja ada Wakil
Pemerintah ialah Toean2: Dr. Cowan
dari Adviseur v. Inlandsche Zaken, P.I.D. 
dll. Oetoesan2 dari perhimpoenan jaitoe,
HB. PPDP, HB. Moehammadijah, PB.
Partai Islam Indonesia, HB. PPAVB,
Verbondbest. PGI, Parindra Tegal, PAA,
Moehammadijah, N.O., Gerindo, Al-Itti¬
hah, PSII dengan onderbouwnja, Soerya
Wirawan, SIAP poetra-poetri, PMI, Moe¬
hammadijah Consul HB. Tegal, PERDA,
Taman Siswa, Al-Irsjad, Madzhab Sjafi¬
ijah, PSM, PAI. PPDP, Ichsanijah, Tam¬
rinoel-Hoeda, PiT Medan, Isl. Studie¬
Club, PPPI, Studie-Club Madjalengka,
KBI, I.M., dil.
Dari Pers: Het Noorden, Matahari,
Sin Po, Pemandangan, Adil, Al-Moe'min,
Falah dan Sipatahoenan.
Sebeloem rapat diboeka, Secret. PB.
mengoemoemkan soerat2 dan telegram
dari bermatjam - matjam perhimpoenan

dan Pemimpin2 baik dari dalam Indone¬
sia maoepoen dari loear negeri, seba¬
gaimana jang soedah dioemoemkan di¬
dalam malam Receptie. Dari moelai sore
orang2 soedah berdesak-desakan oentoek
mengambil tempat, hingga sangat me¬
njesal beriboe-riboe orang poelang kem¬
bali, karena ta' dapat tempat,
Djam 8.30 rapat diboeka oleh Sdr.
Toean Abdoel Qohhar atas nama C.v.O.
Congres, mengoetjapkan diperbanjak te¬
rima kasih atas perhatian publiek, baik
dari lapisan bawah maoepoen fihak ma¬
napoen djoega. Demikian poela kepada
mereka sebagai penderma2. Hanja me¬
njesal publiek begitoe banjak, sedang
tempat ada sangat kekoerangan. Ke¬
moedian oentoek melandjoetkan pimpinan
rapat itoe, paloe diserahkan kepada
Ketoea PB. jang mempoenjai wadjib.
Dengan gembira Toean H. A. Ambari
Voorzitter PB. menerima paloe, kemoe¬
dian atas nama PB. dan segenap kaoem
P.O. ta' loepa atas djerih dan djasa C.
v.O. Congres mengoetjapkan diperbanjak
terima kasih jang ta' ada hingganja;
segala 'amal dan oesaha itoe kita hanja
dapat menjerahkan kehadlirat Allah swt.
Demikian poela kepada segenap perhim¬
poenan, oendangan2 dan pers jang dibe¬
lakangnja itoe tidak sedikit poela pengi¬
koetnja. Sesoedah pimpinan pandjang
lebar memboeat pidato sebagai pemboe¬
kaan, kemoedian Sdr. Toean K. Abdul¬
wahhab dipersilahkan oentoek memba¬
tjakan Qoerän dengan sekedar poela di¬
beri terdjamah dan artinja.


Agenda: Kepoetoesan2
Congres.
Diterangkan oleh Sdr. Toean M. A.
Hidajat sebagai Secr. PB. dengan ring¬
kasnja sebagai berikoet:
1. Alg. Verslag PB. dan segenap Ma¬
djelis2 diterima baik oleh Congres. Oen¬
toek memeriksa Kas Verantwoording¬
rekening Bendahari, diangkatlah badan
Verificatie-comm. jang terdiri dari T.T.;
E. Dasoeki Madjalengka, A. Wirjaper¬
mana dari Cheribon dan Moh. Iljas dari
Koeningan.
2. Begrooting PB. Partai sebanjak
boelatnja f 2750.— boeat tahoen 1939 —
1940 diakoei shah.
3. Prae-advies Secretariaat PB. ten¬
tang Re-Organisatie partij diakoei poela
tetapi haroes dapat dikerdjakan nanti
moelai tahoen 1940.
4. Madjallah Rosmijjah „As-Sjoeroe
haroes diperbesar dan diloeaskan, dengan
lebih dahoeloe diadakan Stamkapitaal,
jg. terdapat dari obligatie leening à f2,50
(seringgit), Badan penerbit ini terdiri
dari Toean-toean F. Dasoeki, A. Djeman,
Rd. Iman, A. Wirjapermana dan K. Soe¬
darbo, dan berpoesat di Cheribon.
(Akan disamboeng).


Bedja V.O.


Dina koempoelan College van Gede¬
legeerden (Bale Rahajat leutik) poe Rebo
tanggal 14 Juni geus dibarempagkeun


tina perkara atoeran pansioenna bangsa
goeroe-goeroe di sakola noe disoebsidi.
Dina keur ngabadamikeun eta atoeran
teh koe doea tiloe anggota di antarana
para djrg.2 Soangkoepon (Nationala frak¬
sie) djeung Van Helsdingen (C.S.P.) soal 
pansioenna Volksonderwijzers. Toean
Van Helsdingen menta soepaja pamaren¬
tah koe andjeun njieun tindakan ti heula
terhadep soal pansioenna V. O. Dina
djawabanana pamarentah noe diwakilan
koe toean Verhoeff diterangkeun jen per¬
kara pansioenna V. O. koe pamarentah
ajeuna ekeur dipaladjar
„Pemandangan ngamoeat bedja ti pi¬
hak noe beunang dipertjaja jen Kdj.
Tjiamis R. T. Soenarja geus njoehoen¬
keun ka College van Gedeputeerden ti
Bale Provincie Pasoendan soepaja istrina
V O. noe ditinggalkeun maot dibere per¬
sen gadjih saboelaneun.
leu pamenta koe eta badan geus di¬
kaboelkeun, hidji kaoentoengan noe lain
loemajan keur bangsa V.O. mah.
(Morawi). 
4 
Disoehoenkeun kaweningan galih para
maos A.M. moegi kersa hadijah ka ar¬
wahna Nji Rd. Siti binti Rd. Soekardjo
noe nilar dina wengi Rebo ping 14/6-39,
koe maos Fatihah, lchlas, sareng Falag
Binnas. Hatoer sewoe noehoen ti pajoen.
Wassalam
lgn. no. 2744 Bogor


et Autie TASSoe
(Lebet kana subsidie - verband). 
LAUENE SCHOOL NO. 4.
BODJONGHERANGWEG 29. TJIANDJOER.
Ti ajeuna nampi moerid kangge klas 1- klas 7. 
Awit cursus 1939- 1940 njajagikeun voorklas. 
Njajagikeun schakelklas kangge moerangkalih ti volksscholen. 
ENGGAL POETRA LEBETKEUN TI AJEUNA.
OELAH ELAT BILIH SEEPEUN TEMPAT,
KA SAKOLA NOE KAOENGGEL DI LOEHOER.
MARGI:
GOEROE-GOEROENA SADAJANA BEVOEGD.
GADOEH ADEGAN SORANGAN ANOE TJEKAP.
KABERESAN SARENG KASAEAN DI LOEAR SARENG LEBET
SAKOLA KENGING POEDJIAN TI TOEAN INSPECTUUR.
SAKOLANA PENDOEDOEK TJIANDJOER.
DAII
HIDJI GARANTIE KANGGE DJOERAGANI
BAJARAN TI AWIT F 1,50.


